Coronavirus: सावधानी से मनाएं होली, पिछले 24 घंटे में मिले 68 हजार से ज्यादा मरीज, एक्टिव मामले 5 लाख के पार
पिछले 24 घंटे में देशभर में कोरोना संक्रमण के 68 हजार 20 मरीज मिले है। पिछले 24 घंटे में कोरोना को मात देने वाले लोगों में 32 हजार 231 लोग है जबकि 291 लोग इस बीमारी से जिंदगी की जंग हार गए हैं।
नई दिल्ली. देशभर में आज होली का त्योहार मनाया जा रहा है। होली के मौके पर कोरोना के चौंकाने वाले आंकड़े आए हैं। पिछले 24 घंटे में देशभर में कोरोना संक्रमण के 68 हजार 20 मरीज मिले है। पिछले 24 घंटे में कोरोना को मात देने वाले लोगों में 32 हजार 231 लोग है जबकि 291 लोग इस बीमारी से जिंदगी की जंग हार गए हैं। आज देशभर से आ रही होली की तस्वीरें आने वाले हफ्ते में कोरोना के मामले में और तेजी से बढ़ने का इशारा कर रही है।आज जारी किए गए आंकड़ों के अनुसार, देश में अबतक सामने आए कुल मामले बढ़कर 1 करोड़ 20 लाख 39 हजार 644 हो गए हैं। इन मामलों में से 1 करोड़ 13 लाख 55 हजार 993 मरीज कोरोना को मात दे चुके हैं। इस वक्त देश में एक्टिव मामले 5 लाख 21 हजार 808 हो गए हैं और इस बीमारी से मरने वालों की संख्या बढ़कर 1 लाख 61 हजार 843 हो गई है। आइए आपको बताते हैं कि आपके राज्य में कोरोना वायरस के कितने मामले हैं।आंकड़ों के अनुसार लगातार 19वें दिन संक्रमण के मामलों में वृद्धि देखी गई। वर्तमान में देश में कोविड-19 के 5,21,808 मरीज उपचाराधीन हैं जो कि कुल मामलों का 4.33 प्रतिशत है। मंत्रालय के आंकड़ों के अनुसार, मरीजों के ठीक होने दर घटकर 94.32 प्रतिशत रह गई है। सुबह आठ बजे तक के आंकड़ों के अनुसार, एक दिन में संक्रमण के 68,020 मामले सामने आए जो कि पिछले साल 11 अक्टूबर से लेकर अब तक की अवधि में प्रतिदिन सामने आने वाले मामलों की सर्वाधिक संख्या है।